
На основу члана 35, а у вези са чланом 10, став 1 и чланом 20 став 3 и чланом 22.  Закона о јавно-приватном партнерству и концесијама Републике Србије ("Службени гласник РС" бр. 88/2011, 15/2016 и 104/2016) ("ЗЈППК"), Град Лесковац ("Град"), Пана Ђукића 11, 16000 Лесковац, матични број: 06856535, ПИБ: 100545518, у својству концедента, објављује овај:


ЈАВНИ ПОЗИВ

за учествовање у поступку доделе
КОНЦЕСИЈЕ ЗА ОБАВЉАЊЕ КОМУНАЛНЕ ДЕЛАТНОСТИ ЛИНИЈСКОГ ПРЕВОЗА ПУТНИКА У ГРАДСКОМ И ПРИГРАДСКОМ САОБРАЋАЈУ НА ТЕРИТОРИЈИ ГРАДА ЛЕСКОВЦА


[bookmark: _Hlk101259859]Град позива сва заинтересована домаћа и страна правна и физичка лица која испуњавају услове из овог јавног позива ("Јавни позив") да учествују у поступку доделе концесије за обављање комуналне делатности линијског превоза путника у градском и приградском саобраћају на територији Града Лесковца ("Концесија").

1. Контакт подаци даваоца концесије
	Град Лесковац
Пана Ђукића 11
16000 Лесковац 
Република Србија

	Јован Јовић
Милан Стојановић

	T: 016/215990
W: https://novi.gradleskovac.org/
Е: jovan.jovic@gradleskovac.org
   javnanabavkamilan@gmail.com



2. Подаци о Концесији
2.1 Правни основ
Члан 10, став 1. ЗЈППК дефинише да је концесија, у смислу овог закона, уговорно или институционално ЈПП са елементима концесије у коме је јавним уговором уређено комерцијално коришћење природног богатства, добра у општој употреби која су у јавној својини, односно добра у својини јавног тела или обављања делатности од општег интереса, које јавни партнер уступа приватном партнеру, на одређено време, под посебно прописаним условима, уз плаћање концесионе накнаде од стране приватног, односно јавног партнера, при чему приватни партнер сноси ризик везан за комерцијално коришћење предмета концесије.
Члан 11, став 1 ЗЈППК предвиђа да се може дати концесија за (а) комерцијалну употребу средстава у својини јавног тела или (б) за обављање делатности од општег интереса, а посебно за конкретну листу активности наведених у овом члану, међу којима стоји и у области комуналних делатности. 
Члан 20. став 3. ЗЈППК дефинише да ако реализација пројекта ЈПП подразумева давање концесије из члана 10. став 1. овог закона, поступак избора приватног партнера спроводи се у складу са одредбама ЗЈППК.
Члан 3. став 1. тачка 5) Закона о комуналним делатностима ("Службени гласник РС", бр. 88/11, 104/16 и 95/18) дефинише да комуналне делатности у смислу овог закона, између осталог, обухватају:
· градски и приградски превоз путника као превоз путника унутар насељених места или између насељених места која се налазе на територији јединице локалне самоуправе, који обухвата јавни линијски превоз аутобусом, тролејбусом, трамвајем, метроом, жичаром, путничким бродом, скелом и чамцем за привредне сврхе, као и обезбеђивање места за укрцавање и искрцавање путника (станица, стајалишта и плутајућих објеката за пристајање пловила која врше превоз путника у домаћој линијској пловидби и сл. као саобраћајних објеката који се користе у тим видовима превоза).
Члан 9. став 7. Закона о комуналним делатностима дефинише да се на поступак поверавања обављања комуналне делатности чије се финансирање обезбеђује из буџета јединице локалне самоуправе, односно чије се финансирање обезбеђује у целости или делимично наплатом накнаде од корисника комуналних услуга, примењују одредбе закона којима се уређује јавно-приватно партнерство и концесије.
2.2 Предмет Концесије/природа и обим концесионе делатности
Предмет Концесије су услуге линијског превоза путника у градском и приградском саобраћају на територији града Лесковца (у даљем тексту такав пројекат означен као "Пројекат").
Град као јавно тело у чијој надлежности је управљање градским и приградским превозом на територији Града Лесковца, започиње овај поступак доделе концесије ("Поступак доделе концесије"). Концесија се даје приватном партнеру путем уговора о концесији по завршетку Поступка доделе концесије и одабира најповољније понуде. 
2.3 Место обављања Концесије
Место обављања концесионе делатности обухваћене Концесијом налази се на територији Града.  
2.4 [bookmark: _Toc494823554]Врста Концесије и Поступка доделе концесије
Поступак доделе концесије спроводи се на основу члана 20, став 3, у вези са чланом 10, став 1 и у складу са члановима 35 до 41 ЗЈППК, као концесија за обављање делатности од општег интереса – јавни градски и приградски превоз путника на територији Града Лесковца.
Поступак се спроводи на основу Мишљења Комисије за јавно-приватно партнерство, Владе Републике Србије, бр. 16/2022 од дана 23.05.2023. године.
Концесија неће бити додељена у фазама. 
Поступак доделе концесије ће бити спроведен без претквалификације.
2.5 Концесиона накнада
Концесиона накнада плаћаће се од стране концедента концесионару у вредности која ће се годишње утврђивати и то на основу:
1) броја лица која потпадају под повлашћену категорију на дан отпочињања пружања услуга, као и на сваких 12 месеци од дана отпочињања пружања услуга;
2) важећих цене карата на дан отпочињења услуга, као и на сваких 12 месеци од дана отпочињања пружања услуга;
Предрачунска вредност концесионе накнаде за првих годину дана уговора износи 200.000.000,00 динара. 
2.6 Рок трајања Концесије
Рок трајања концесије је 20 година рачунајући од тренутка закључења уговора ("Рок трајања концесије").
3. Учешће у Поступку доделе концесије
3.1 Услови за учешће у Поступку доделе концесије
3.1.1 Обавезни услови за учешће
Сваки понуђач мора да докаже да:
1) је активно правно лице, уписано у надлежни привредни регистар у земљи порекла;
2) понуђач и његови законски заступници нису осуђивани за неко од кривичних дела као чланови организоване криминалне групе, да нису осуђивани због извршења кривичног дела против привреде, кривичних дела против животне средине, примања или давања мита или због преваре;
3) је измирио доспеле порезе, доприносе и остале јавне дажбине у складу са прописима Републике Србије или друге земље порекла;
4) поштује обавезе које произилазе из важећих прописа о заштити на раду, запошљавању и условима рада, заштити животне средине и да нема забрану обављања делатности која је на снази у време подношења понуде.
Докази за испуњење обавезних услова за учешће детаљно су предвиђени у прилогу јавног позива објављеног на Порталу јавних набавки.
3.1.2 Додатни услови за учешће, односно квалификациони услови
Сваки понуђач мора да испуни следеће квалификационе услове:
· Дозвола за обављање делатности
Понуђач мора да поседује важећу дозволу за обаљање делатности домаћег линијског превоза путника
· Искуство
Понуђач обавља делатност превоза путника у домаћем линијском превозу најмање 10 година
· Технички капацитет
Понуђач има обезбеђен простор за паркинг на територији града Лесковца, површине од најмање 20 ари
Понуђач има обезбеђену радионицу са каналом на територији града Лесковца.
Понуђач поседује простор за продају карата/билетарницу на територији града Лесковца
· Кадровски капацитет

Понуђач има најмање 40 запослених, од чега је најмање 20 возача

· Финансијски капацитет
Понуђач нема регистровану блокаду банковног рачуна у претходних 12 месеци
Докази за испуњење додатних, односно квалификационих услова за учешће детаљно су предвиђени у прилогу јавног позива објављеног на Порталу јавних набавки
3.2 Преузимање Конкурсне документације
Свако заинтересовано лице које испуњава услове прописане овим Одељком 3.1 и Одељком 3.2 може да учествује у Поступку доделе концесије и да преузме конкурсну документацију ("Конкурсна документација"). Група понуђача, односно конзорцијум може да учествује у Поступку доделе концесије, у складу са условима предвиђеним Конкурсном документацијом и Законом о концесијама.
Захтев за преузимање Конкурсне документације ("Захтев за Конкурсну документацију") треба доставити Граду најкасније до 28.02.2024. године,  до 12.00 часова, на адресу назначену у Одељку 1, препорученом поштом са повратницом или путем електронске поште на адресу назначену у Одељку 1.
Захтев за Конкурсну документацију треба да садржи адресу и е-маил адресу заинтересованог лица на коју треба доставити Конкурсну документацију.
Само Захтев за Конкурсну документацију који испуњава услове из овог Одељка ће се сматрати уредним и потпуним и омогућити заинтересованом лицу да преузме Конкурсну документацију.
4. Накнада за преузимање Конкурсне документације се неће наплаћивати.Критеријум за избор најповољније понуде
Критеријум за избор најповољније понуде је економски најповољнија понуда.
Елементи критеријума за избор најповољније понуде и детаљна методологија доделе поена – пондера, дата је у прилогу јавног позива објављеног на Порталу јавних набавки.
5. Подношење понуда
Рок за достављање понуда је 28.02.2024. године, до 12.00 часова ("Рок за подношење понуда"), у просторијама Града, како је назначено у Одељку 1 изнад.
Понуде се достављају лично или путем препоручене поште са повратницом, у затвореним ковертама/кутијама како је детаљно објашњено у Конкурсној документацији на адресу означену у Одељку 1. 
Понуде ће се сматрати достављеним након њиховог физичког пријема од стране Града, у писарницу органа Града.
Понуде морају бити достављене на српском језику.
6. Рок важења понуде
Понуда   мора да важи минимум 90 (деведесет) дана од дана отварања понуда.
7. Језик понуде
Понуде се достављају на српском језику.
Понуде на српском језику, могу да буду сачињене на латиничном или ћириличном писму.
Сва документација у оквиру понуде која се издаје на језику који није српски или енглески језик мора бити достављена уз превод на српски језик оверен од стране судског тумача и неоверени превод на енглески језик.
Понуђачи ће бити одговорни за тачност превода на српски и енглески језик документације издате на другом језику.
У случају неслагања између више језичких верзија одређеног документа, меродавна ће бити верзија на српском језику.
8. Обавештење о исходу Поступка доделе концесије 
Резултат Поступка доделе концесије ће бити објављен 120 дана од дана објављивања Јавног позива на званичној интернет страници Града и на Порталу јавних набавки. 
Град ће доставити одлуку о додели уговора, уз копију записника о отварању и оцени понуда, сваком понуђачу електронским путем и без одлагања објавити на својој званичној интернет страници и на Порталу јавних набавки.
9. Заштита права понуђача
9.1 Свако лице заинтересовано за учешће или које учествује у Поступку доделе концесије има право да поднесе захтев за заштиту права у вези са Поступком доделе концесије Републичкој комисији за заштиту права у поступцима јавних набавки ("Комисија").
9.2 Захтев за заштиту права се подноси Граду на адресу назначену у Одељку 1 овог Јавног позива, препорученом поштом са повратницом.
Копија захтева за заштиту права се истовремено подноси и Комисији на следећу адресу:
Немањина 22-26, 11000 Београд
9.3 Захтев за заштиту права може се поднети против било које одлуке Града која се може одвојено побијати, а која је према мишљењу подносиоца донета незаконито.
9.4 Рокови за подношење захтева за заштиту права су:
Прецизне информације о року(овима) за заштиту права
Захтев за заштиту права може да се поднесе у току целог поступка јавне набавке, осим ако ЗЈН није другачије одређено, а најкасније у року од десет дана од дана објављивања на Порталу јавних набавки одлуке наручиоца којом се окончава поступак јавне набавке у складу са ЗЈН. 
Захтев за заштиту права којим се оспоравају радње наручиоца у вези са одређивањем врсте поступка, садржином јавног позива и конкурсном документацијом сматраће се благовременим ако је примљен од стране наручиоца најкасније три дана пре истека рока за подношење понуда, односно пријава, без обзира на начин достављања. 
Захтев за заштиту права којим се оспоравају радње наручиоца предузете након истека рока за подношење понуда подноси се у року од десет дана од дана објављивања одлуке наручиоца на Порталу јавних набавки, односно од дана пријема одлуке у случајевима када објављивање на Порталу јавних набавки није предвиђено ЗЈН. 
Након истека рока за подношење захтева за заштиту права, подносилац захтева не може да допуњава захтев изношењем разлога у вези са радњама које су предмет оспоравања у поднетом захтеву или оспоравањем других радњи наручиоца са којима је био или могао да буде упознат пре истека рока за подношење захтева за заштиту права, а које није истакао у поднетом захтеву. 
Захтевом за заштиту права не могу да се оспоравају радње наручиоца предузете у поступку јавне набавке ако су подносиоцу захтева били или могли да буду познати разлози за његово подношење пре истека рока за подношење захтева, а подносилац захтева га није поднео пре истека тог рока. Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву не могу да се оспоравају радње наручиоца за које је подносилац захтева знао или могао да зна приликом подношења претходног захтева. 
Предмет оспоравања у поступку заштите права не могу да буду евентуални недостаци или неправилности документације о набавци на које није указано у складу са чланом 97. ЗЈН. 
Наручилац објављује обавештење о поднетом захтеву за заштиту права на Порталу јавних набавки најкасније наредног дана од дана пријема захтева за заштиту права. Подношење захтева за заштиту права задржава наставак поступка јавне набавке од стране наручиоца до окончања поступка заштите права. Захтев за заштиту права мора да садржи податке из члана 217. ЗЈН. 
Уколико подносилац захтева радње у поступку предузима преко пуномоћника, уз захтев за заштиту права доставља овлашћење за заступање у поступку заштите права. 
Подносилац захтева који има боравиште или пребивалиште, односно седиште у иностранству дужан је да у захтеву за заштиту права именује пуномоћника за примање писмена у Републици Србији, уз навођење свих података потребних за комуникацију са означеним лицем. 
Приликом подношења захтева за заштиту права наручиоцу подносилац захтева је дужан да достави доказ о уплати таксе. Доказ је сваки документ из кога се може да се утврди да је трансакција извршена на одговарајући износ из члана 225. ЗЈН и да се односи на предметни захтев за заштиту права. 
Валидан доказ о извршеној уплати таксе, у складу са Упутством о уплати таксе за подношење захтева за заштиту права Републичке комисије, објављен је на сајту Републичке комисије.
10. Гаранција понуде
Сваки од понуђача дужан је да уз понуду достави и гаранцију за озбиљност понуде. Средство финансијског обезбеђења за озбиљност понуде је банкарска гаранција у износу од 5.000.000,00 динара са пдв ("Гаранција понуде") у корист Града.
Форма и садржина Гаранције понуде, као и критеријуми за прихватљивост банке која је издаје биће предвиђени Конкурсном документацијом.
Рок трајања Гаранције понуде мора да буде дужи од 30 дана од истека рока важења понуде.

